A világon körülbelül 7 millióan halnak meg évente szívinfarktus miatt,
és az érrendszeri betegség,
mely szívinfarktust és agyvérzést okoz,
a világ egyik vezető gyilkosa.
Mi okozza a szívinfarktust?
Más izmokhoz hasonlóan a szívnek is oxigénre van szüksége,
és egy infarktus során nem kap belőle eleget.
Zsír lerakódások, vagy plakkok
alakulnak ki a szívkoszorúerek falain.
Ezek az erek szállítják az oxigéndús vért a szívhez.
Ezek a plakkok korunk előrehaladtával növekszenek,
néha sűrűek lesznek,
megkeményednek,
vagy begyulladnak.
Végül ezek a plakkok torlaszt hozhatnak létre.
Ha egyikük megreped vagy eltörik
percek alatt vérrög keletkezik körülötte,
és egy részben zárt artéria teljesen elzáródhat.
A véráramlás nem jut el a szívizomhoz,
és az oxigénhiány miatt a sejtek perceken belül kezdenek elhalni.
Ez a miokardiális infarktus,
azaz a szívroham.
Kezelés nélkül a helyzet nagyon gyorsan romolhat.
A sérült izom lehet, hogy nem tud megfelelően vért pumpálni,
és a ritmus is megzavarodhat.
A legrosszabb esetben, a szívroham hirtelen halált okozhat.
Honnan tudjuk, hogy valakinek szívrohama van?
A leggyakoribb tünet a mellkasi fájdalom,
amit az oxigénhiányban szenvedő szívizom okoz.
A betegek zúzó vagy satuszerű fájdalomnak írják le.
Kisugározhat a bal karba,
az állkapocsba,
a hátba,
és a hasizomba.
De nem mindig olyan hirtelen és drámai, mint a filmekben.
Van, aki émelyeg
vagy légszomja van.
A tünetek kevésbé feltűnőek a nőknél és idősebb személyeknél.
Náluk a gyengeség és a fáradtság lehet a fő jel.
Meglepő módon, sok mindenkinél,
főleg a cukorbetegeknél, akiknél hatással van a fájdalomérzést szállító idegekre,
a szívrohamnak talán nincs is jele.
Ha úgy gondoljuk, hogy valakinek szívrohama van,
a legfontosabb a gyors reakció.
Ha lehetséges, hívjunk mentőt.
Velük lehet a leggyorsabban eljutni egy kórházba.
Az aszpirin, ami hígítja a vért
és a nitroglicerint, mely felnyitja az artériát,
segíthet, hogy a szívroham ne rosszabbodjon.
A sürgősségin az orvosok diagnosztizálhatják a szívrohamot.
Legtöbbször az elektrokardiogramot használják,
ami a szív elektromos aktivitását méri,
és egy vérvizsgálattal nézik meg, mennyire sérült a szívizom.
A beteget egy high-tech szívosztályra viszik,
ahol vizsgálatok segítségével találják meg az elzáródásokat.
A kardiológusok újra felnyitják az elzárult artériát úgy,
hogy felfújják egy lufival az angioplasztika nevű beavatkozás során.
Gyakori, hogy egy fém vagy polimer sztentet is elhelyeznek,
ami nyitva tartja az artériát.
A jelentősebb elzáródások szívkoszorúér bypass műtétet igényelnek.
A test egy másik részéből származó vénát vagy artériát használva
a sebészek az elzáródás mellett más irányba vezetik a vértáramlást.
Ezek a beavatkozások helyreállítják a szívizom cirkulációt,
ezzel helyrehozzák a szívműködést.
A szívroham kezelése fejlődik,
de létfontosságú a megelőzés.
A genetika és az életmód is közrejátszik.
A jó hír az, hogy megváltoztathatjuk az életmódunkat.
Torna, egészséges étrend és a fogyás
mind csökkentik a szívroham veszélyét,
attól függetlenül, hogy volt-e korábban.
Az orvosok hetente néhány edzést ajánlanak,
melyben megtalálható az aerobik és erőnléti edzés egyaránt.
Az egészséges életmód kevés cukrot és telített zsírokat tartalmaz,
melyek kapcsolatban vannak a szívbetegséggel.
Mit kellene enni?
Sok rostot és zöldséget,
csirkehúst és halat a vörös húsok helyett,
teljes kiőrlésű gabonát, mint a dió és a mandula,
ezek mind hasznosak.
A megfelelő táplálkozás és torna segítenek az egészséges súly elérésében,
ami csökkenti a szívroham esélyét is.
Természetesen a gyógyszerek is segítenek a szívroham megelőzésében.
Az orvosok gyakran írnak fel aszpirint kis adagokban,
főleg olyan betegeknek, akiknek már volt szívrohamuk,
és azoknak, akikről tudható, hogy veszélyben vannak.
Valamint olyan gyógyszerek, amelyek segítenek kezelni a kockázati tényezőket,
mint a magas vérnyomás, koleszterin és a cukorbetegség,
is csökkentik a szívroham esélyét.
Habár a szívrohamok gyakoriak, nem elkerülhetetlenek.
Az egészséges étrend,
nemdohányzás,
edzés
és sok alvás és nevetés
mind sokat tehetnek azért, hogy a tested legfontosabb szerve
továbbra is doboljon.